સોમવારે સુપ્રીમ કોર્ટે દિલ્હી સરકારને ઠપકો આપતા જણાવ્યું કે એનજીટી દ્વારા સાત એપ્રિલ 2015નો રોજ આદેશ આપવામાં આવ્યો હતો જે હેઠળ દિલ્હી-NCRમાં 15 વર્ષ જુના પેટ્રોલ વાહનો અને 10 વર્ષ જુના ડીઝલ વાહનોના ઉપયોગ પર પ્રતિબંધ લાદવાનો હતો. જેનો હજી સુધી અમલ કરવામાં આવ્યો નથી. કોર્ટે જણાવ્યું કે સાડા ત્રણ વર્ષ પછી પણ લાગી રહ્યું છે કે આદેશનો અમલ કરવામાં આવ્યો નથી. તેમણે દિલ્હી સરકારના વકીલને જણાવ્યું કે તે પોતાના પક્ષકારને તાત્કાલિક કાર્યવાહી કરવાની સલાહ આપે.